David Lloyd George

Käesoleva isiku perekonnanimi on Lloyd George, mitte George.
David Lloyd George, 1. Dwyfori krahv Lloyd-George OM, PC (17. jaanuar 1863 – 26. märts 1945) oli Suurbritannia riigimees, Liberaalse Partei liige ja hilisem juht. 

Varakantslerina (1908–1915) algatas Lloyd George mitu reformi, mis panid aluse tänapäevase heaoluriigi väljakujunemisele. Ta oli Suurbritannia peaminister (1916–1922) Esimese maailmasõja ajal ja vahetult pärast seda, mängides olulist rolli 1919. aasta Pariisi rahukonverentsil, kus Euroopa pärast Keskriikide lüüasaamist ümber korraldati.

2002. aastal valiti ta üleriigilise hääletuse tulemusel ajaloo 100 suurima briti hulka. 2004. aastal hääletati ta 139 akadeemiku hulgas korraldatud küsitluses Suurbritannia 20. sajandi peaministritest paremuselt kolmandaks.

Ta on seni ainuke Suurbritannia peaminister, kellel inglise keel oli teine keel ja kes rääkis emakeelena kõmri keelt.

Autasud 

12. veebruar 1945 lõi Kuningas George VI tema auks Ühendkuningriigi aadli (peerage) koosseisus oleva tiitli Dwyfori krahv Lloyd-George koos viisakustiitliga Vikont Gwynedd.

  Ordre du Mérite (1919)
  Püha Johannese Ordu (1918–1943 Walesi prioraadi kantsler, alates 1943. aastast Walesi prioor)
  Auleegioni ordeni suurrist
  Leopoldi Ordu suurrist (Belgia)
  Püha Mauritius ja Lazaruse Ordu
  Vabadusristi III liigi 1. järk (29. aprill 1925)

Märkused 
  Seoses aadlitiitleid käsitlevate reeglitega Suurbritannias kirjutati ta perekonnanimi Lloyd George tiitli nimes sidekriipsuga.

Viited

Välislingid 

 David Lloyd George Encyclopædia Britannicas (inglise keeles)
 David Lloyd George Suurbritannia valitsuse kodulehel (inglise keeles)
 Lloyd George Society (inglise keeles)

Suurbritannia peaministrid
Varakantslerid
Suurbritannia poliitikud
Suurbritannia Esimeses maailmasõjas
Vabadusristi III liigi 1. järgu kavalerid
Auleegioni suurristi kavalerid
Sündinud 1863
Surnud 1945